
1. BENDROSIOS NUOSTATOS
1.1. Išankstinis skelbimas apie pirkimą nebuvo skelbiamas. 
1.2. Pirkimas vykdomas CVP IS priemonėmis. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjų susirašinėjimas vykdomas tik šiomis priemonėmis. 
1.3. Šio Pirkimo metu nebus vykdomos Derybos. 
1.4. Šio Pirkimo metu yra parengtas Sutarties projektas. 
1.5. Draudžiama Pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Rusijos Federacijoje, Baltarusijos Respublikoje, Kinijos Liaudies Respublikoje išskyrus Taivano (Penghu, Kinmeno ir Matsu) atskirąją muitų teritoriją, Ukrainos teritorijos dalyje – aneksuotame Kryme, Moldovos Respublikos vyriausybės nekontroliuojamos Padniestrės teritorijoje, Sakartvelo vyriausybės nekontroliuojamoje Abchazijos ir Pietų Osetijos teritorijoje. 
2. PIRKIMO OBJEKTAS
2.1. Pirkimo objektas – atliekų surinkimo automobilis su pusiau automatiniu konteinerių kėlimo mechanizmu, 1 vnt. (toliau tekste – Prekė) ir jos techninis aptarnavimas Prekės garantiniu laikotarpiu (toliau tekste – Paslaugos). Garantija 12 mėnesių taikoma visam automobiliui be ridos apribojimų ar moto valandų su mobiliu aptarnavimu Pirkėjo bazėje. Reikalavimai pateikti Specialiųjų sąlygų 1 priede „Techninė specifikacija“. 
2.2. Pirkimo objektas į pirkimo objekto dalis neskaidomas. 
2.3. Nepirkimo Centrinės perkančiosios organizacijos katalogo priemonėmis priežastys: CPO katalogas tokių techninių parametrų prekių nesiūlo, o siūlomų prekių specifikacija neatitinka Perkančiosios organizacijos poreikių. 
2.4. Šiame Pirkime neleidžiama pateikti alternatyvių Pasiūlymų. 
3. TIEKĖJŲ KVALIFIKACIJOS REIKALAVIMŲ TIKRINIMAS
3.1. Reikalavimai tiekėjų techniniam ir profesiniam pajėgumui:
	Eil. Nr. 
	Kvalifikaciniai reikalavimai, jų reikšmė 
	Kvalifikacinius reikalavimus įrodantys dokumentai 

	3.1.1. 
	Tiekėjas turi teisę verstis ta veikla, kuri reikalinga pirkimo sutarčiai įvykdyti. 
	Pateikiama su pasiūlymu: EBVPD. 
Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys atitikimą kvalifikacijos reikalavimams: Valstybės įmonės Registrų centro išduotą Lietuvos Respublikos juridinių asmenų registro išplėstinį išrašą, arba kitus dokumentus, patvirtinančius tiekėjo teisę verstis atitinkama veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotus dokumentus ar priesaikos deklaraciją, liudijančią tiekėjo teisę verstis atitinkama veikla. Tiekėjas, veikiantis jungtinės veiklos pagrindu su kitais ūkio subjektais, gali remtis kitų ūkio subjektų pajėgumais, kad atitiktų reikalavimą turėti specialų leidimą ar būti tam tikrų organizacijų nariu. (Pateikiamos skaitmeninės dokumentų kopijos).

	3.1.2. 
	Tiekėjas turi turėti ne mažiau kaip vieną techninį centrą, kuris turi būti gamintojo autorizuotas siūlomo sunkvežimio ir atliekų surinkimo antstato įrangos techniniam aptarnavimui vykdyti, arba turi turėti sutartį su tokiu centru siūlomos įrangos techniniam aptarnavimui. 
	Pateikiamas Tiekėjo turimo gamintojo autorizuoto techninio centro sertifikatas arba jei Tiekėjas neturi gamintojo autorizuoto techninio centro, įmonės, atliksiančios siūlomos įrangos techninį aptarnavimą bei turinčios siūlomos sunkvežimio ir atliekų surinkimo įrangos gamintojo išduotą leidimą (sertifikatą) teikti techninį aptarnavimą, sertifikatas ir raštas ar sudaryta sutartis, garantuojanti, kad ji atliks siūlomos įrangos techninį aptarnavimą ir remontą. 
(Pateikiamos skaitmeninės dokumentų kopijos.) 



4. REIKALAVIMAI PASIŪLYMŲ PATEIKIMUI
4.1. Pasiūlymą reikia pateikti CVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime. 
4.2. Pasiūlymas bus atmetamas ir nevertinamas, jei tiekėjas neatitiks bent vieno iš nurodytų privalomų techninių parametrų.
4.3. Papildomi dokumentai, sudarantys Bendrųjų sąlygų 7.6.1. papunkčio reikalavimą, kurie turi būti pateikti kartu su pasiūlymu CVP IS pasiūlymo lango eilutėje „Prisegti dokumentai“:
	Eil. Nr. 
	Dokumentas 
	Dokumento pateikimas 

	4.3.1. 
	Užpildytas techninės specifikacijos priedas, kuriame nurodyti siūlomos prekės techniniai parametrai (charakteristikos). (Techninės specifikacijos 1 priedas) 
	Dokumento pateikimas nurodytas techninės specifikacijos 1 priede 
Pateikiamas skenuotas pasirašytas dokumentas elektroninėje formoje 

	4.3.2. 
	Siūlomos prekės gamintojo įgaliojimas ar kitas dokumentas, patvirtinantis tiekėjo teisę atlikti techninio aptarnavimo ir remonto paslaugas garantiniu laikotarpiu arba pateikiami įrodymai apie sudarytą atitinkamų paslaugų teikimo sutartį su kitu tokią teisę turinčiu ūkio subjektu 
	Pateikiamas skenuotas pasirašytas dokumentas elektroninėje formoje 

	4.3.3. 
	Prekės gamintojo techninė dokumentacija (katalogai) ir/ar prekės gamintojo deklaracijos (jei gamintojo kataloge neišsamiai atsispindi siūlomos prekės atitikimas techninės specifikacijos reikalavimams) ar kiti lygiaverčiai dokumentai originalo kalba, įrodantys siūlomos prekės atitikimą techniniams reikalavimams. Šiuose dokumentuose tiekėjas turi nurodyti (t. y. pastebimai pažymėti – spalvotai žymėti ir/ar nurodyti rodyklėmis, ir/ar pabraukti ar kt.) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. ARBA Nuorodos į viešai prieinamą interneto tinklalapį, kuriame perkančioji organizacija galėtų patikrinti teikiamų duomenų autentiškumą t. y. siūlomos prekės atitikimą techniniams reikalavimams. Jei nurodytame interneto tinklalapyje pateikta informacija neatitinka tiekėjo deklaruojamų duomenų, kartu su pasiūlymu turi būti pateikta prekės gamintojo deklaracija originalo kalba ar kiti lygiaverčiai dokumentai patvirtinantys siūlomos prekės atitikimą techninės specifikacijos reikalavimams (lygiaverčiais dokumentais nebus laikoma tiekėjo deklaracija, išskyrus atvejus jei tiekėjas yra oficialus siūlomos įrangos gamintojo atstovas). 
	Pateikiama skenuota Prekės gamintojo techninė dokumentacija (katalogai) elektroninėje formoje 
ir/ar 
Pateikiamos skenuotos ir pasirašytos prekės gamintojo deklaracijos elektroninėje formoje 
arba 
techninės specifikacijos 1 priede pateikiama nuoroda į viešai prieinamą interneto tinklapį 

	4.3.4 
	Tiekėjo deklaracija 
	Pateikiama „Tiekėjo deklaracija dėl atitikties Reglamento nuostatoms juridiniam asmeniui“ arba „Tiekėjo deklaracija dėl atitikties Reglamento nuostatoms fiziniam asmeniui“ 



5. PASIŪLYMŲ NAGRINĖJIMAS IR VERTINIMAS
5.1. Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio pasiūlymo vertinimo kriterijų – kainos ir kokybės santykį. 
5.2. Pasiūlymų vertinimui bus taikomi šie kriterijai ir formulės: 
Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (75):
C= (Cmin / Cp ) x 75
Maksimalus C kriterijaus galimas įvertinimas – 75 balai. 
1. Pristatymo termino (P) vertinimo tvarka. Perkančioji organizacija už numatytus pristatymo terminus skiria balus: 
	Eil. Nr.
	Prekės pristatymo terminas nuo sutarties įsigaliojimo
	Lyg. svoris, balais

	1.
	Prekės pristatymo terminas iki 30 d. 
	15


Maksimalus P kriterijaus galimas įvertinimas – 15 balų. 
Pristatymo terminas - tai laikotarpis nuo sutarties įsigaliojimo dienos iki dienos, kai automobilis yra pristatomas Perkančiajai organizacijai ir pasirašomi priėmimo-perdavimo aktai.
Prekė turi būti pristatyta ne vėliau kaip per Pardavėjo nurodytą Prekių pristatymo terminą, skaičiuojant kalendorinėmis dienomis nuo Sutarties pasirašymo dienos. Pardavėjui nepateikus Sutarties nuostatas atitinkančių prekių per nurodytą pristatymo terminą, Pardavėjas Pirkėjui moka 300 (trijų šimtų )eurų baudą už kiekvieną pavėluotą kalendorinę dieną iki tol, kol pristatys Prekę į Perkančiosios organizacijos buveinę.
2. Techninių parametrų (T) vertinimo tvarka. Perkančioji organizacija už numatytus techninius parametrus skiria balus: 
	Eil. Nr.
	Aprašymas
	Lyg. Svoris, balais
	Tiekėjas nurodo TAIP/NE

	1
	Variklis dyzelinis, ne mažiau 350 AG
	1
	

	2
	Atliekų suspaudimas 6:1
	2
	

	3
	Turi būti automatinė konteinerių papurtimo funkcija be operatoriaus įsikišimo. Operatorius turi turėti galimybę rankiniu būdu įjungti konteinerių papurtymą.
	1
	

	4
	Valdymo pultų apsaugos klasė ne mažesnė kaip IP69
	2
	

	5
	Valdymo pultas kabinoje turi būti ne mažiau kaip šios indikatorius:
a) užsikišęs hidraulinio tepalo filtras
b) per žemas hidraulinio tepalo lygis
c) nuspaustas avarinis mygtukas
Pateikti aprašymą iš vartotojo instrukcijos. Jeigu nors vienas parametras neatitinka balai neskiriami.
	2
	

	6
	Automatinė centrinė tepimo sistema suspaudimo mechanizmui ir konteinerių keltuvui ir automobilio ašims
	2
	


Maksimalus T kriterijaus galimas įvertinimas – 10 balų. 
Pasiūlymo ekonominis naudingumas (S) apskaičiuojamas, sudedant tiekėjo pasiūlymo kainos (C), pristatymo termino (P) ir techninių parametrų (T) balus:


Skaičiavimuose balai bus apskaičiuojami dviejų vietų po kablelio tikslumu.

Tinkamam pasiūlymų vertinimui Tiekėjas privalo pateikti dokumentus ir kitą informaciją įrodant kiekvieną parametrą ir atitikimą: 
• Siūlomos prekės techninės (-ų) priemonės (-ų) aprašymai; 
• Gamintojo patvirtinimas apie techninių parametrų atitikimus; 
• Gamintojo sertifikatai, techniniai pasai, dokumentai ir kt.; 
• Kiti dokumentai ir informacija. 
Pristatymo terminas - tai laikotarpis nuo sutarties įsigaliojimo dienos iki dienos, kai automobilis yra pristatomas Perkančiajai organizacijai ir pasirašomi priėmimo-perdavimo aktai. 
Ekonomiškai naudingiausiu laikomas pasiūlymas, kurio balų suma yra didžiausia.
6. PASIŪLYMŲ GALIOJIMO UŽTIKRINIMAS
6.1.Tiekėjo pateikiamo pasiūlymo galiojimas turi būti užtikrinamas tik vienu iš šių būdu: 
6.1.1. užtikrintas Lietuvos Respublikoje ar užsienyje registruoto banko ar kredito unijos garantija (originalas); 
6.1.2. Lietuvos Respublikoje ar užsienyje registruotos draudimo bendrovės laidavimo draudimas; 
6.1.3. piniginis užstatas: į perkančiosios organizacijos atsiskaitomąją sąskaitą LT387300010092369756 „Swedbank” AB, banko kodas 73000 pervesti pinigai. Kartu su pasiūlymu elektronine forma pateikiama skenuota pavedimo arba kvito kopija. Būtina nurodyti mokėjimo paskirtį: pasiūlymo galiojimo užtikrinimas atviram pirkimui „Atliekų surinkimo automobilis su pusiau automatiniu konteinerių kėlimo mechanizmu. Pasiūlymo galiojimo garantija.” 
6.2. Tiekėjo pateikiamo pasiūlymo užtikrinimo vertė – ne mažiau 3% (trys procentai) nuo bendros pasiūlymo vertės be PVM. Pasiūlymo užtikrinimas turi galioti visą pasiūlymo galiojimo laikotarpį. 
6.3. Originalus pasiūlymo galiojimo užtikrinimo dokumentas, pasirašytas pasiūlymo galiojimo užtikrinimą išdavusio banko, kredito unijos ar draudimo bendrovės turi būti pasirašytas saugiu kvalifikuotu elektroniniu parašu. Jeigu nėra įmanoma pasiūlymo galiojimą užtikrinančio dokumento (originalo) pateikti elektroninėmis priemonėmis, naudojant CVP IS, tai pasiūlymo galiojimo užtikrinimo originalas perkančiajai organizacijai turi būti pateiktas iki pasiūlymų pateikimo termino pabaigos. 
6.4. Pasiūlymo galiojimo garantija reikalinga tam, kad užtikrintų šias sąlygas: 
6.4.1.tiekėjas savo pasiūlymo galiojimo laikotarpiu neatšauks ir nepakeis pasiūlymo; 
6.4.2.tiekėjas neatsisakys pasirašyti sutartį pirkimo dokumentuose nurodytomis sąlygomis perkančiosios organizacijos nurodytu laiku; 
6.4.3.tiekėjas, laimėjęs pirkimą, numatyta tvarka pateiks sutarties įvykdymo užtikrinimą. 
6.5. Pasiūlymo galiojimo užtikrinime nurodyta suma besąlygiškai išmokama perkančiajai organizacijai, jei bent viena iš sąlygų nurodytų 6.4.1 – 6.4.3 punktuose yra neįvykdoma. 
6.6. Prieš pateikdamas pasiūlymo galiojimo užtikrinimą tiekėjas gali prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą. Patvirtinimas neatima teisės iš perkančiosios organizacijos atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar juos vykdė netinkamai.
6.7. Perkančioji organizacija, tiekėjui pareikalavus, įsipareigoja nedelsdama ir ne vėliau kaip per 7 (septynias) kalendorines dienas grąžinti pasiūlymo galiojimą užtikrinantį dokumentą, kai: 
6.7.1. pasibaigia pasiūlymų užtikrinimo galiojimo laikas; 
6.7.2. įsigalioja pirkimo sutartis ir pirkimo sutarties įvykdymo užtikrinimas; 
6.7.3. buvo nutrauktos pirkimo procedūros. 
6.8. Pasiūlymo galiojimo užtikrinime turi būti nurodyta, kad bankas arba draudimo bendrovė įsipareigoja perkančiajai organizacijai sumokėti garantijoje arba laidavime nurodytą sumą, esant bent vienai iš šių sąlygų: 
6.8.1.tiekėjas atsisako savo pasiūlymo jo galiojimo laikotarpiu, nurodytu pasiūlyme; 
6.8.2.tiekėjas, kurio pasiūlymas gali būti pripažintas laimėjusiu, iki perkančiosios organizacijos nustatyto termino nepateikia perkančiosios organizacijos prašomų patikslinti, pateikti pašalinimo pagrindų nebuvimo ir (ar) kvalifikaciją, ir (ar) pasitelkiamus subteikėjus patvirtinančių dokumentų; 
6.8.3.laimėjęs pirkimą, tiekėjas atsisako pasirašyti sutartį pagal pirkimo sąlygų apraše nustatytas sutarties sąlygas. Jei iki perkančiosios organizacijos nurodyto laiko jis nepasirašo sutarties, laikoma, kad tiekėjas atsisakė pasirašyti sutartį; 
6.8.4.tiekėjas, kurio pasiūlymas laimėjo viešąjį pirkimą, nepateikia sutarties sąlygų įvykdymą užtikrinančio dokumento. 
6.9. Gavęs perkančiosios organizacijos pirmą rašytinį reikalavimą, garantiją suteikęs bankas arba laidavimą suteikusi draudimo bendrovė privalo sumokėti perkančiajai organizacijai garantijoje arba laidavime nurodytą pinigų sumą, nereikalaudami, kad perkančioji organizacija savo reikalavimą pagrįstų, su sąlyga, kad Perkančioji organizacija pažymės, jog reikalaujama suma priklauso nuo vienos iš 6.8. punkte nurodytų sąlygų, įvardindama šią sąlygą. 
6.10. Pasiūlymų galiojimą užtikrinantis dokumentas (originalas) negrąžinamas, jeigu jis nebuvo pateiktas atskirai, kaip to reikalaujama, taip pat tais atvejais, kai pasiūlymo galiojimas pateiktas elektronine forma. 
7. SUTARTIES KAINOS ASKAIČIAVIMO BŪDAS (KAINODARA)
7.1. Sutarčiai taikomas Kainodaros taisyklių nustatymo metodikos 10.1-10.7 papunkčiuose nustatytų būdų derinys. Sutarčiai taikoma mišri kainodara: prekei - fiksuotos kainos kainodara.
7.2. Su laimėjusiu tiekėju sudaromos Sutarties kaina bus tiekėjo pasiūlyme nurodytos pasiūlymo vertės ir techninių aptarnavimų kainos suma Eur be PVM. 
8. PIRKIMO SUTARTIES SĄLYGOS
8.1. Pirkimo sutarties sąlygos nurodytos Specialiųjų sąlygų prieduose.

